由讀書時一直食到而家，雖然而家味道無以前咁好味⋯但佢始終係我食米線首選，皆因佢味道比其他鋪頭出色。呢間鋪頭雖一缺點係鋪頭細，人與人之間都要迫住坐⋯加上次次去到都大排長龍，所以最好就買外買返屋企慢慢歎⋯今次叫左腩肉、豬腸、豬肚（唔辣）⋯佢既餸本身就有小小辣，所以對我呢種唔食得辣又想要小小辣既人就岩岩好啦。米線係比較淋身個種，而佢地既腩肉係無半點肥膏而又唔知點解好鬼好味個隻，所以絕對係必叫之選⋯另外豬肚同豬腸都好好味，而湯底本身就有埋咸酸菜同芽菜⋯所以次次食起黎分量都剛剛好。